text: Storbrand i Sønderborg
  28 december 2013 kl. 19.09
  En boligblok med tre opgange står lørdag aften i flammer i Sønderborg.
  Det oplyser Syd og Sønderjyllands Politi på Twitter.
  Det er en boligblok på Nørager 7 i den nordlige del af Sønderborg på Als-siden.
  Vagthavende oplyser til TV SYD, at det brænder i opgangen fra kælder til kvist.
  Alle beboerne i såvel den berørte opgang som de nærliggende opgange er netop blevet evakueret, og der er ingen tilskadekomne, fortæller vagthavende til TV SYD.
  Politiet opfordrer folk i området om at vise hensyn.
  Boligblokken ligger i et tæt befolket område og er bygget sammen med flere andre boligblokke. Derfor er flere opgange berørt af branden.
  TV SYD er på stedet og opdaterer senere med nyt fra branden.
  Klik på billedet ovenfor for at se det i fuld udgave.
  Storbrand i boligblok m. 3 opgange i Sønderborg. Vis hensyn overfor beredskabet, der arbejder på stedet. Nærmere følger #politidk
  
  